Diari Oficial de la Generalitat Valenciana


Sumari del DOGV 9282, del 21-02-2022 (2022/989)

RESOLUCIÓ de 7 de febrer de 2022, de la consellera de Justícia, Interior i Administració Pública, per la qual es modifica la Resolució 30 de juny de 2021, de la consellera de Justícia, Interior i Administració Pública, per la qual es crea la Comissió d'Estudi i Debat per a la Reversió dels Serveis Públics Externalitzats.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9282

Data del DOGV
:   21-02-2022

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2022/989


Data del document
:   07-02-2022

Organisme emissor
:   Conselleria de Justícia, Interior i Administració Pública

Tipus de document
:   Resolució

Anàlisi jurídica

 Descriptors 

:   * Conselleria de Justícia, Interior i Administració Pública

RESOLUCIÓ de 7 de febrer de 2022, de la consellera de Justícia, Interior i Administració Pública, per la qual es modifica la Resolució 30 de juny de 2021, de la consellera de Justícia, Interior i Administració Pública, per la qual es crea la Comissió d'Estudi i Debat per a la Reversió dels Serveis Públics Externalitzats. [2022/989]  
En l'article 191 de la Llei 4/2021, de 16 d'abril, de la Generalitat, de la funció pública valenciana, en el seu apartat primer, lletra b, s'estableix que, en l'àmbit de la Comunitat Valenciana, sense perjudici dels fòrums específics de negociació, es crearà una comissió de participació institucional per al diàleg social denominada Comissió d'Estudi i Debat per a la Reversió dels Serveis Públics Externalitzats.  
  
A fi d'acomplir aquesta previsió normativa, es va dictar la Resolució de 30 de juny de 2021, de la consellera de Justícia, Interior i Administració Pública, per la qual es crea la citada Comissió (DOGV 9120, 05.07.2021).  
Posteriorment, mitjançant la Llei 7/2021, de 29 de desembre, de la Generalitat, de mesures fiscals, de gestió administrativa i financera i d'organització de la Generalitat 2022, s'ha introduït una modificació en el citat article 191 de la Llei 4/2021, de 16 d'abril, que afecta la composició de la referida Comissió, en establir que formaran part d'aquesta Comissió: «les organitzacions sindicals representades en la Mesa General de Negociació I, així com les organitzacions empresarials més representatives en l'àmbit territorial de la Comunitat Valenciana».  
  
De conformitat amb l'anterior, resolc:  
  
Únic  
Modificar el resolc segon de la Resolució de 30 de juny de 2021, de la consellera de Justícia, Interior i Administració Pública, per la qual es crea de la Comissió d'Estudi i Debat per a la Reversió dels Serveis Públics Externalitzats, que queda redactat com s'indica:  
  
«La Comissió estarà composta per:  
Presidència: la persona titular de la secretaria autonòmica amb competència en matèria d'administració pública.  
Vicepresidència: la persona titular de la direcció general amb competència en matèria de funció pública.  
Secretaria: el servei que tinga atribuïdes les funcions en matèria de relacions sindicals, de la direcció general competent en matèria de funció pública.  
Vocals:  
Una persona en representació de la Presidència i de les diferents conselleries:  
- Presidència de la Generalitat  
- Vicepresidència i Conselleria d'Igualtat i Polítiques Inclusives  
- Vicepresidència Segona i Conselleria d'Habitatge i Arquitectura Bioclimàtica  
- Conselleria d'Hisenda i Model Econòmic  
- Conselleria de Justícia, Interior i Administració Pública  
- Conselleria d'Educació, Cultura i Esport  
- Conselleria de Sanitat Universal i Salut Pública  
- Conselleria d'Economia Sostenible, Sectors Productius, Comerç i Treball  
- Conselleria d'Agricultura, Desenvolupament Rural, Emergència Climàtica i Transició Ecològica  
- Conselleria de Política Territorial, Obres Públiques i Mobilitat  
- Conselleria d'Innovació, Universitats, Ciència i Societat Digital  
  
- Conselleria de Participació, Transparència, Cooperació i Qualitat Democràtica  
Una persona en representació de:  
- Advocacia General de la Generalitat  
- Intervenció General  
Una persona en representació dels centres directius següents:  
- Direcció General del Sector Públic i Patrimoni  
- Direcció General de Pressupostos  
Una persona en representació dels organismes següents:  
- Institut Valencià de la Joventut  
- Institut Valencià d'Investigacions Agràries  
- LABORA, Servei Valencià d'Ocupació i Formació  
- Institut Cartogràfic Valencià  
- Institut Valencià de Seguretat i Salut en el Treball  
- Agència Valenciana de Foment i Garantia Agrària  
- Agència Tributària Valenciana  
- Agència Valenciana de Seguretat i Resposta a les Emergències  
- Autoritat de Transport Metropolità de València  
- Agència Valenciana de Seguretat Ferroviària  
- Agència Valenciana de Protecció del Territori  
Una persona en representació de la Confederació Empresarial de la Comunitat Valenciana (CEV).  
Dues persones en representació d'UGT-PV  
Dues persones en representació de CSIF  
Dues persones en representació de CCOO-PV».  
  
Contra la present resolució, que posa fi a la via administrativa, podrà interposar-se recurs contenciós administratiu, davant el Tribunal Superior de Justícia de la Comunitat Valenciana, en el termini de dos mesos comptats des de l'endemà de la publicació.  
Així mateix, amb caràcter potestatiu, es podrà interposar recurs de reposició, en el termini d'un mes des de l'endemà de la publicació, davant el mateix òrgan que ha dictat la resolució. Tot això, de conformitat amb el que s'estableix en els articles 114, 123 i 124, de la Llei 39/2015, d'1 d'octubre, del procediment administratiu comú de les administracions públiques, i els articles 10, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, sense perjudici que puga exercitar-se, si convé, qualsevol altre que s'estime escaient.  
  
València, 7 de febrer de 2022.- La consellera de Justícia, Interior i Administració Pública: Gabriela Bravo Sanestanislao.